Diari Oficial de la Generalitat Valenciana


Sumari del DOGV 4054, del 31-07-2001 (2001/7557)

ACORD de 26 de juliol de 2001, del Govern Valencià, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, pel qual es modifica l'adoptat el dia 22 de desembre de 2000 sobre modificació dels seus Estatuts.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4054

Data del DOGV
:   31-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7557


Data del document
:   26-07-2001

Organisme emissor
:   Ciutat de les Arts i de les Ciències, SAU

Tipus de document
:   Acord

Anàlisi jurídica

 Descriptors 

:   * Ciutat de les Arts i de les Ciències, SAU
    * empresa pública
    * reglament intern
    * legislació

ACORD de 26 de juliol de 2001, del Govern Valencià, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, pel qual es modifica l'adoptat el dia 22 de desembre de 2000 sobre modificació dels seus Estatuts. [2001/X7557]
  
El Govern Valencià, en la reunió del dia 26 de juliol de 2001, adoptà l'acord següent:
  
El dia 30 de maig de 2000, el Govern Valencià, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, acordà modificar l'article 7 dels seus Estatuts socials, a fi que els desemborsaments pendents com a conseqüència de l'augment de capital acordat en la Junta d'Accionistes de 5 d'octubre de 1999 es realitzaren mitjançant aportacions dineràries i no dineràries.
  
El dia 22 de desembre de 2000, la Junta d'Accionistes completà l'Acord abans mencionat, d'acord amb el que preveu l'article 134.2 del Reglament del Registre Mercantil, indicant la naturalesa de les aportacions no dineràries, el seu valor i la forma i el procediment d'efectuar-les.
  
Després, i segons l'informe de valoració encarregat per l'esmentada mercantil, s'evidencia que el valor de les aportacions no dineràries previstes no és equivalent al valor dels dividends passius de la societat, per això és procedent modificar l'acord de la societat. Per tot això, el Govern Valencià, reunit a València el dia 26 de juliol de 2001, constituït en Junta General d'Accionistes, amb el caràcter d'Universal, de la mercantil Ciutat de les Arts i de les Ciències, SA, accepta els següents punts de l'ordre del dia de la reunió:
  
1r. Modificar, per a adequar la valoració de les aportacions no dineràries al valor dels dividends passius de la societat, l'Acord adoptat per la Junta General d'Accionistes el dia 22 de desembre de 2000, modificant l'article 7 dels Estatuts socials, indicant que els desemborsaments pendents s'efectuaran mitjançant aportacions no dineràries de la finca urbana M1 Àrea Terciària de l'Àrea NPT-6 del pla parcial Ciutat de les Arts i de les Ciències.
  
2n. Autoritzar el president del Consell d'Administració per a realitzar els actes necessaris per a l'execució del que s'ha acordat en la present reunió, i atorgar per a això, si és el cas, les corresponents escriptures públiques i instar-ne la inscripció en el Registre Mercantil.
  
3r. Autoritzar el secretari del Consell d'Administració de la Ciutat de les Arts i de les Ciències, SA, per a certificar el contingut de l'acta de la present Junta General Universal d'Accionistes i els acords que s'hi han pres.
  
Es troben presents tots els socis de la societat, ja que en tractar-se d'una empresa pública de la Generalitat Valenciana, aquesta n'és el soci únic.
  
Després de la deliberació oportuna i en no haver-hi intervencions la constància de les quals se sol·licita, el Govern Valencià, en qualitat de Junta General d'Accionistes, amb el caràcter d'universal, per unanimitat
  
ACORDA
  
Primer
  
Modificar l'Acord del Govern Valencià, constituït en Junta General d'Accionistes, de 22 de desembre de 2000, pel qual es completà l'Acord de 30 de maig de 2000, que modificava la redacció de l'article 7 dels Estatuts socials de la mercantil Ciutat de les Arts i de les Ciències, SA, i modificar al seu torn l'article 7, que queda redactat així:
  
«Article 7
  
El capital social es fixa en trenta milions cent mil euros (12.896.045 euros) dividit en 7.525 accions nominatives, numerades correlativament de l'u al set mil cinc-cents vint-i-cinc, ambdós inclusivament, de 4.000 euros de valor nominal cadascuna d'elles, íntegrament subscrites: Les accions números u a dos mil nou-cents es troben íntegrament desemborsades. Les accions número dos mil nou-cents u a set mil cinc-cents vint-i-cinc es troben desemborsades tan sols en un 33%. La part no desemborsada ascendeix a la xifra de dotze milions tres-cents noranta-cinc mil euros (37.985.189 euros). Els desemborsaments pendents s'efectuaran mitjançant aportacions no dineràries de la finca urbana M-1 Àrea Terciària Hotelera de l'Àrea NPT-6 del pla parcial Ciutat de les Arts i de les Ciències, el valor aproximat de la qual és l'equivalent al dels dividends passius, en el termini màxim de tres anys, quan el Consell d'Administració o la seua Comissió Executiva ho decidisca. Si el valor de les aportacions no dineràries no cobreix el valor dels desemborsaments pendents, es cobrirà la diferència en efectiu en el mateix termini màxim .
  
En representació d'aquestes accions s'emetrà un títol múltiple».
  
Segon
  
Autoritzar el president del Consell d'Administració per a realitzar els actes necessaris per a l'execució del que s'ha acordat en la present sessió, i atorgar per a això, si és el cas, les corresponents escriptures públiques, i instar-ne la inscripció en el Registre Mercantil.
  
Tercer
  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi han pres.
  
Aquests acords es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.
  
València, 26 de juliol de 2001
  
El conseller secretari del Govern Valencià,